19.12.2022.
LV
Eiropas Savienības Oficiālais Vēstnesis
C 481/5
V (Atzinumi)
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.10987 – BAIN CAPITAL / CAVERION) Lieta, kas pretendē uz vienkāršotu procedūru (Dokuments attiecas uz EEZ)
(2022/C 481/03)
1.
Komisija 2022. gada 9. decembrī saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — Bain Capital Investors, LLC (“Bain Capital”, ASV), — Caverion Corporation (“Caverion”, Somija).
Uzņēmums Bain Capital Apvienošanās regulas 3. panta 1. punkta b) apakšpunkta nozīmē iegūst pilnīgu kontroli pār uzņēmumu Caverion.
Koncentrācija tiek veikta ar publiskas izsoles starpniecību.
2.
Attiecīgie uzņēmumi veic šādu uzņēmējdarbību:
— Bain Capital ir privātkapitāla ieguldījumu sabiedrība, kas ar savu fondu starpniecību veic ieguldījumus uzņēmumos vairākās nozarēs, tajā skaitā informācijas tehnoloģijas, veselības aprūpes, mazumtirdzniecības un patēriņa produktu, komunikāciju, finanšu pakalpojumu un rūpnieciskās ražošanas nozarēs, — Caverion ir akciju sabiedrība, kas reģistrēta saskaņā ar Somijas tiesību aktiem.
Caverion darbojas ēku tehnoloģiju un rūpniecisko procesu uzstādīšanas un apkopes jomā, jo īpaši apkures, elektroenerģijas, enerģētikas, ventilācijas, dzesēšanas, ēku automatizācijas un ēku tehnisko drošības risinājumu jomā.
Turklāt Caverion sniedz tehniskās apkopes pakalpojumus saistībā ar tādiem rūpnieciskās ražošanas procesiem kā hidroenerģijas ražošana, celulozes un papīra ražošana un ķīmiskie procesi.
3.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
(1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.